stanford-oval/wikipedia huggingface dataset:
Rony Ahonen

| Rony Ahonen> Henkilötiedot |
| --- | --- |
Syntynyt: 17. tammikuuta 1987 (ikä 37) Porvoo, Suomi
Kansalaisuus:   Suomi
Jääkiekkoilija
Lempinimi:  Mauno
Pelipaikka:  puolustaja
Maila:  vasen
Pituus:  182 cm
Paino:  89 kg
Seura
Seura:  Jokerit
Sarja:  Mestis
Pelinumero:  28
Pelaajaura
Pääsarjaura:  2006–
Aik. seurat:  HIFK (SML) Kiekko-Vantaa (Mestis) Jokipojat (Mestis) Jukurit (Mestis) SaiPa (SML) Lukko (SML) HPK (SML)
Rony Ahonen (s. 17. tammikuuta 1987 Porvoo) on suomalainen jääkiekkopuolustaja, joka pelaa Mestis-joukkue Jokereissa.
Ura > Maajoukkueura

Ahonen on pelannut Suomen A-maajoukkueessa kahdeksan ottelua tehopistein 1+5=6. Hän teki A-maajoukkuedebyyttinsä Euro Hockey Challengessa 7. huhtikuuta 2016 Porissa Slovakiaa vastaan. Ahosen ensimmäinen A-maajoukkuemaali syntyi hänen neljännessä ottelussaan 17. huhtikuuta 2016 Sarpsborgissa Norjaa vastaan. Ahonen putosi lopulta viimeisten joukossa Suomen MM-leiriryhmästä vuoden 2016 turnaukseen.
Ahonen on pelannut myös seitsemän poikien maaottelua.
Pelityyli

Ahosen aiemman seuran Rauman Lukon silloisen pelaajakoordinaattori Hannu Vanhatalon mukaan hän on yleispuolustaja, jolla on kova fyysinen preesens ja pelaa erinomaisesti molempiin suuntiin. Vanhatalo mainitsee Ahosen myös erittäin vahvaksi omassa päässä ja kertoo hänellä olevan avuja myös hyökkäyssuuntaan, mikä tekee Ahosesta käyttökelpoisen pelaajan myös ylivoimalla.
Perhe

Ahosen perheeseen kuuluu vaimo, poika ja tyttö.
Leo-Pekka Tähti
Yksityiselämä

Koulutukseltaan Tähti on datanomi. Hän kihlautui virolaissyntyisen Sandra Ojalillin kanssa vuonna 2013, heidät vihittiin vuonna 2015, jolloin vaimo otti Tähti-sukunimen. Heillä on tytär Sandran aikaisemmasta suhteesta. Leo-Pekka Tähti jätti toukokuussa 2018 yksin eroanomuksen Satakunnan käräjäoikeuteen. Tähti asuu talvet Fuengirolassa Espanjassa, jossa hän pelaa koripalloa Espanjan pääsarjassa Velez-Malagan pyörätuolikoripallojoukkueessa Malagassa.
Tähdestä ilmestyi lokakuussa 2020 Tammen kustantama, Harri Laihon ja Juha Luotolan kirjoittama 341-sivuinen elämäkertakirja Leo-Pekka Tähti.
Saavutukset

Miesten pyörätuolikelauksen T54-luokan 100 metrin maailmanennätys (13,63)
Suomen vuoden yleisurheilija (4): 2011, 2016, 2017, 2018
Suomen vuoden urheilija: 2016
Viisi paralympiakultaa, yksi hopea ja kaksi pronssia
Viisi MM-kultaa, neljä hopeaa ja kolme pronssia
Kymmenen EM-kultaa, kolme hopeaa ja yksi pronssi
Suomen urheilugaalan vuoden sykähdyttävin urheiluhetki, yleisöäänestys (1): 2012  (Tähden paralympiavoitto ratakelauksessa)
Vuoden vammaisurheilija (2): 2004, 2007
Aiheesta muualla

Kuvia tai muita tiedostoja aiheesta Leo-Pekka Tähti Wikimedia Commonsissa
Ylen Elävä arkisto: Leo-Pekka Tähti
Ylen Elävä arkisto: Leo-Pekka Tähti uusi kultansa
Kustaanmiekka

Kustaanmiekan ammusvarastoja
Kustaanmiekka (ruots. Gustavssvärd) on saari Helsingin edustalla Suomenlahdessa. Kustaanmiekka on eteläisin kahdeksasta saaresta, jotka muodostavat Suomenlinnan kaupunginosan Helsingissä. Nykyisin kapeahko maakannas yhdistää sen viereiseen Susisaareen. Kustaanmiekalla sijaitsee merkittävä osa Suomenlinnan linnoituksesta, muun muassa Kuninkaanportti. Perimätiedon mukaan saari on nimetty Suomenlinnan linnoituksen rakennustöiden aikana syntyneen Ruotsin kruununprinssin Kustaan syntymän kunniaksi. Suomen hallitus teki jo vuonna 1919 päätöksen Kustaanmiekan säilyttämisestä historiallisena muistomerkkinä.
Salmi

Nimellä Kustaanmiekka viitataan usein myös Kustaanmiekan salmeen, joka on 81 metrin levyinen salmi Kustaanmiekan ja Vallisaaren välissä Kustaanmiekan itäpuolella. Salmesta kulkevat muun muassa kaikki Eteläsatamasta lähtevät matkustaja-autolautat Linda Linen pika-aluksia lukuun ottamatta, jotka kulkevat normaalisti Suomenlinnan länsipuolella sijaitsevasta Särkänsalmesta. Salmea levennettiin vuosina 1975–1976.
Ilta-Sanomien elokuussa 2019 julkaistu artikkeli kuvasi Kustaanmiekan salmea Suomen rannikon hankalimmaksi paikaksi ja kansainvälisesti harvinaislaatuiseksi ellei ainutlaatuiseksi. Salmi on hyvin kapea, minkä lisäksi se tekee S-mutkan, mikä on aiheuttanut onnettomuuksia. Niistä vakavin tapahtui huhtikuussa 1995, kun M/S Tallink ajautui sumuisen sään ja muun liikenteen vuoksi poikkeukselliselle reitille ja törmäsi oikea kylki edellä Kustaanmiekan salmen äkkijyrkkään penkereeseen. Alukseen tuli vuoto ja laiva jouduttiin evakuoimaan.
Aiheesta muualla

Kuvia tai muita tiedostoja aiheesta Kustaanmiekka Wikimedia Commonsissa
Suomenlinnan hoitokunnan ylläpitämät Suomenlinna-sivut, sisältää tietoa muun muassa alueen historiasta sekä alueen kartan.
M/S Gabriella lähestymässä Kustaanmiekan salmea kesällä 2014.
Dreamtale

| Dreamtale |
| --- | --- |

 Dreamtale Tampereen Klubilla toukokuussa 2008. Vasemmalta oikealle Kolehmainen, Seppänen, Keränen.
Tiedot
Toiminnassa:  1999
Tyylilaji:  power metal
Kotipaikka:  Suomi
Laulukieli:  englanti
Jäsenet:  Rami Keränen, kitara   Nitte Valo, Laulu   Jarno Vitri, Laulu   Mikko Hepo-oja, Basso   Zsolt Szilagyi, kitara   Akseli Kaasalainen, kosketinsoittimet   Arto Pitkänen, rummut (2008-2010, 2016-) 
Entiset jäsenet:  Erkki Seppänen, laulu (2007-2019)  Seppo Kolehmainen, kitara (2007-2019)  Heikki Ahonen, basso (2008-2019)  Janne Juutinen, rummut (2014-2016)  Tomi Viiltola, laulu (2002–2003)  Jarkko Ahola, laulu (2003–2005)  Nisse Nordling, laulu (2005–2007)  Esa Orjatsalo, kitara (1999–2004)  Mikko Mattila, kitara (2004–2007)  Alois Weimer, basso (2001–2003)  Pasi Ristolainen, basso (2003–2008)  Petteri Rosenbom, rummut (1999–2005, 2010–2014)  Rolf Pilve, rummut (2005–2007)  Turkka Vuorinen, kosketinsoittimet (1999–2006) 
Levy-yhtiö:  Spinefarm Records   Motley   Secret Door  
Aiheesta muualla
Kotisivut
Infobox OKNimi-testi OK: 
Dreamtale on suomalainen englannin kielellä laulava power metal -yhtye.
Historia

Ajatuksen Dreamtale-yhtyeestä keksi vuonna 1999 kitaristi Rami Keränen. Ensimmäiset kappaleet nauhoitettiin jo loppuvuodesta. Nauhoitus tunnettiin myöhemmin nimellä Shadow of the Frozen Sun.
Toisesta demonauhasta kulkeutui kymmeniä kopioita japanilaiseen DiskHeaven-levykauppaan, ja Dreamtale alkoi saada huomiota paikallisilta heavy-fanaatikoilta. Suosio kasvoi, ja useat ulkomaalaiset levy-yhtiöt tarjosivat yhtyeelle sopimuksiaan. Syksyllä 2001 Japanin suurin independent levy-yhtiö otti yhteyttä Spinefarmiin ja halusi lisensoida Dremtalen albumin Japaniin. Siitä seuranneen kohun seurauksena Dreamtale ja Spinefarm allekirjoittivat sopimuksen joulukuussa 2001.
Vuonna 2002 julkaistiin yhtyeen ensimmäinen albumi Beyond Reality, jolla lauloi Rami Keräsen ja Sanna Natusen lisäksi Nightwishistä ja Tarotista tunnettu Marco Hietala.
Vuonna 2003 julkaistiin Ocean’s Heart, jolla lauloi Tomi Viiltola. Yhtyeen ja Tomin tiet kuitenkin erosivat ongelmaksi muodostuneen 400 kilometrin välimatkan takia. Levyllä laulaa myös Diablon Rainer Nygård. Seuraavana vuonna yhtye oli tauolla säveltämässä uusia kappaleita ja äänittämässä uutta albumia.
Vuonna 2005 ilmestyi kolmas albumi Difference, jonka Japanin-versiosta julkaistiin singlekappale Powerplay, joka nousi heti ilmestyttyään Suomen viralliselle singlelistalle sijalle yhdeksän. Levyllä lauloi Jarkko Ahola, joka kuitenkin erosi pian levyn julkaisun jälkeen voidakseen keskittyä paremmin Teräsbetoniin.
Neljäs albumi Phoenix julkaistiin 4. kesäkuuta 2008. Levyllä laulaa Erkki Seppänen, joka on myös sanoittanut suurimman osan levyn kappaleista. Promosinglenä albumilta on julkaistu kappaleet Payback ja Take What the Heavens Create, josta viimeisestä on kuvattu musiikkivideo.
Vuonna 2010 yhtye julkaisi näytteet kappaleista Angel of Light, Reasons Revealed ja Strangers' Ode, joista tehtiin promo-julkaisu. Viides albumi Epsilon julkaistiin vuonna 2011. Ennen levyn nauhoituksia Dreamtalen alkuperäinen rumpali Petteri Rosenbom palasi yhtyeeseen viiden vuoden tauon jälkeen. Levy on ensimmäinen Dreamtalen julkaisuista, jolla on sama vokalisti, kuin edellisellä täyspitkällä albumilla. Epsilonin julkaisi Venäjällä venäläisen Fono, ja sen ansiosta yhtye soitti lokakuussa 2011 ensimmäiset ulkomaankeikkansa Pietarissa ja Moskovassa. Albumi sijoittui Suomen virallisella albumilistalla sijalle 39.
Vuonna 2013 yhtye julkaisi kuudennen studioalbuminsa World Changed Forever. Albumi on konseptialbumi, joka kertoo eristyneen saaren ihmisistä ja saarelle ajautuneiden vieraiden ihmisten kohtaamisesta. Albumi nousi Suomen virallisella albumilistalla sijalle 41.
Vuonna 2019 yhtyeeseen liittyi laulaja Nitte Valo.
Diskografia

| 0 | 1 | 2 |
| --- | --- | --- |
|  Albumit Beyond Reality (2002)  Ocean’s Heart (2003)  Difference (2005)  Phoenix (2008)  Epsilon (2011)  World Changed Forever (2013)  Seventhian ...Memories of Time (2016)  Everlasting Flame (2022)  |  Singlet Wellon (2005)  Payback (2008)  Take What the Heavens Create (2008)  Tides of War (2013)  Join the Rain (2013)  Sleeping Beauty (2019)  The Glory (2022)  Wellon (2022)  Battleheart (2024)  |  EP:t Shadow of the Frozen Sun (1999)  Refuge from Reality (2000)  |
Aiheesta muualla

Dreamtalen virallinen sivusto
Encyclopaedia Metallum: The Metal Archives – Dreamtale
Urheiluvedonlyönti

Veikkauksen urheiluvedonlyöntipelejä.
Urheiluvedonlyönti on yleisnimitys veikkauspeleille, joiden tulos määräytyy urheilutapahtuman, tavallisesti sen lopputuloksen, perusteella. Pelejä on monia erilaisia, joista tunnetuimpia Suomessa ovat muun muassa Pitkäveto, Vakioveikkaus ja Tulosveto. Suomessa vedonlyönnin ja totopelien monopoli on Veikkaus Oy:llä. Muilta toimijoilta rahapelien markkinointi on Suomessa rikoslailla kielletty. Vuoden 2009 kesäkuussa kaikkien pelien ikäraja nousi 15 vuodesta 18 vuoteen.
Vedonlyönnin helppous velkaannuttaa ihmisiä. Kun korkein oikeus laillisti urheiluvedonlyönnin Yhdysvalloissa, velkaantuminen, konkurssit, perintä, velkojen konsolidointilainat ja autolainojen laiminlyönnit lisääntyivät. Siksi rahoituslaitokset vaikeuttivat lainansaantia. Vaikutus oli suurin pienituloisten alueiden nuoriin miehiin.
Erilaisia vedonlyöntipelejä Suomessa > 1x2 – Pitkäveto

1x2 on pelatuin vedonlyöntimuoto. Pelissä on tarkoitus veikata oikein voittaja. Pitkävedossa vedon välittäjä (Suomessa Veikkaus) valitsee pelattavat kohteet ja määrittää niille kiinteät kertoimet. Jokainen valittu kohde voi päättyä kotivoittoon (1), tasapeliin (x) tai vierasvoittoon (2). Joskus käytössä ovat vain merkit 1 ja 2, silloin kun ottelu ei voi päättyä tasapeliin.
Veikkauksella osa kohteista on pelattavissa yksittäiskohteina, suurin osa kohteista tuplakohteina (pelaajan on veikattava vähintään kahta ottelua) ja muutamat kohteet triplakohteina (pelaajan on veikattava vähintään kolmea kohdetta).
Veikkauksella pelaaja saa pelata korkeintaan kymmenen kohteen yhdistelmiä. Lähes jokaisessa internetin vedonlyöntitoimistoissa pelaajilla on mahdollisuus pelata jokaista kohdetta yksittäiskohteina. Samoin järjestelmien koko saa usein olla suurempi.
Mahdollinen voitto lasketaan kertomalla asetettu panos kokonaiskertoimella. Kokonaiskerroin taas saadaan kertomalla kaikkien pelattujen kohteiden kertoimet keskenään.
Veikkauksella Pitkävedon palautusprosentti on 88. Veikkaus aloitti Pitkävedon Suomessa marraskuussa 1993. Ensimmäinen ratkennut pitkävetokohde oli 9. marraskuuta tasapeliin (x) päättynyt jääkiekon I-divisioonan ottelu Karhu-Kissat–SaiPa kertoimella 4,70.
Erilaisia vedonlyöntipelejä Suomessa > Tulosveto

Tulosvedossa veikataan ottelun täsmällistä lopputulosta eli maalimäärää. Veikkauksella pelissä on yleensä muuttuva kerroin (joskus harvoin tarjolla on kiinteitä kertoimia), jolloin pelaaja ei pelatessaan tiedä vetonsa lopullista kerrointa. Internetin vedonlyöntitoimistoissa tulosveto on pääsääntöisesti kiinteillä kertoimilla.
Erilaisia vedonlyöntipelejä Suomessa > Moniveto

Pelimuoto, jossa tulosvetoa pelataan useammalle kuin yhdelle kohteelle. Monivedossa kerroin voi kasvaa nopeasti erittäin suureksi. Jalkapallossa kohteita on yleensä kolme ja jääkiekossa yleensä kaksi. Tämä pelimuoto on olemassa vain Veikkauksella, joskin samanlaista peliä voi pelata Internetin vedonlyöntitoimistoissa pelaamalla tulosvetoa yhdistelmävetoina.
Erilaisia vedonlyöntipelejä Suomessa > Vakioveikkaus

Veikkauksella lauantaina "päävakioveikkauksessa" on 13 kohdetta, jotka talvikaudella ovat yleensä Englannin Valioliigaa ja Englannin Mestaruussarjaa. Kesällä kohteet ovat Suomen Veikkausliigaa, Ykköstä ja Kakkosta. Talvella on myös Jääkiekkovakio, jossa on yleensä 12 kohdetta pelin ollessa Jääkiekon SM-liigaa, jääkiekon SHL:ää ja Mestistä. Kesäkautena on lisävakiona ollut Formulavakio. Osalla Internetin vedonlyöntitoimistoista on Super ToTo, jossa on 14 kohdetta eri Euroopan jalkapallosarjoista. Vakioveikkauksessa pelataan jokaista ottelua 1x2-pitkävetomenetelmällä joko yksittäisrivillä taikka yleisemmin järjestelmällä tai haravalla.
Aiheesta muualla

Kuvia tai muita tiedostoja aiheesta Urheiluvedonlyönti Wikimedia Commonsissa
Veikkauksen Pitkävetokuponkeja.
Kevin Mitnick

| Kevin Mitnick |
| --- | --- |

Henkilötiedot
Syntynyt: 6. elokuuta 1963 Van Nuys, Los Angeles, Kalifornia, Yhdysvallat
Kuollut: 16. heinäkuuta 2023 (59 vuotta)
Aiheesta muualla
Kotisivu
Kevin David Mitnick (6. elokuuta 1963 Van Nuys, Los Angeles, Kalifornia, Yhdysvallat – 16. heinäkuuta 2023) oli yhdysvaltalainen krakkeri ja myöhemmin tietoturvakonsultti. Mitnick ei osannut ohjelmoida, vaan hänen tietomurtonsa perustuivat valmiiden työkalujen käyttöön sekä ennen kaikkea pitkälle vietyyn ihmisten manipulointiin, johon sisältyi esimerkiksi johtoasentajien ammattikielen imitointia, esimieheksi tekeytymistä, roskasäiliöiden penkomista, työntekijöiden huijaamista ammatillisten ohjekirjojen tietojen pohjalta ja puhelinyhtiöiden sisäistä organisaatiota kuvaavien kaavioiden hyödyntämistä.
Mitnick oli vankilassa muun muassa vuonna 1983 tunkeuduttuaan yliopiston koneella luvattomasti ARPANETiin. Aiemmin hänet oli tuomittu tietojen tuhoamisesta ja puhelinoperaattorin käsikirjojen varastamisesta. Viimeinen tuomio hänelle tuli FBI:n pidätettyä hänet 15. helmikuuta 1995. Mitnick oli FBI:n etsityin tietokonerikollinen usean vuoden ajan.
Mitnickin jäljittämisessä oli olennaisena tekijänä tietoturva-asiantuntija Tsutomu Shimomuran panos, jonka koneeseen Mitnick tunkeutui TCP-kaappauksella. Jäljityksessä käytettiin muun muassa Tsutomun kirjoittamaa ohjelmaa, joka tulkitsi TCPDump-ohjelman (UNIX:n TCP:n liikenteen analysointityökalu) tuottamia tietoja.  Tällä ohjelmalla Mitnickin telnet-sessiot saatiin kaapattua jokaista näppäimen painallusta myöten. Vaikka Mitnick käytti bittiavaruudessa varastettuja kännyköitä, kloonattuja liittymiä ym. tehokkaita identiteetin peittelymenetelmiä, hänet onnistuttiin lopulta paikantamaan.[lähde? ]
Mitnick vapautettiin vankilasta tammikuussa 2000, mutta hänen Internetin käyttökieltonsa jatkui kolme seuraavaa vuotta, keskiyöhön 21. tammikuuta 2003 asti.
Mitnick oli nuoruudessaan myös nk. phone phreak, joka peukaloi puhelinjärjestelmiä. Hän huijasi Los Angelesin liikennelaitoksen siirronseurantajärjestelmää ja ajeli pummilla jo 12-vuotiaana.
Mitnick tunkeutui Nokian Salon-tehtaan tietoverkkoon. Hän vieraili Suomessa viimeisen kerran marraskuussa 2010 Talentum Eventsin TiVi Tietoturva 2011 -seminaarin pääpuhujana.[lähde? ]
Mitnick kuoli syöpään. Viimeksi hän työskenteli tietoturvakouluttajana KnowBe4-yritykselle.
Mitnickiin liittyviä selvittämättömiä tapauksia

Mitnickin epäiltiin poistaneen poliisin tietokoneilta itseään koskevan pidätysmääräyksen, kun poliisi oli eräässä toisessa tapauksessa päässyt hänen kannoilleen.
Mitnickin tiedetään osanneen "ennustaa" poliisien tulon piilopaikkaansa ja poistuneen paikalta hieman ennen heidän tuloaan. (Mitnick sanoo itse usein vain soittaneensa poliisiasemalle ja kysyneensä suoraan, onko hänen nimisestään henkilöstä annettu pidätysmääräystä.)
Viimeisen tuomion jälkeen takavarikoidut kiintolevyt FBI lupasi palauttaa omistajalleen vuonna 2004, eli lähes kymmenen vuotta takavarikoinnin jälkeen, jos Mitnick kertoisi miten niiden salaus puretaan.
Mitnickin kirjoittamat kirjat

The Art of Intrusion
The Art of Deception
Ghost in the Wires: My Adventures as the World's Most Wanted Hacker
The Art of Invisibility
Kirjat on tehty yhteistyössä William L. Simonin kanssa.
Mitnickistä kertovat elokuvat

Takedown
Freedom Downtime
Aiheesta muualla

Kuvia tai muita tiedostoja aiheesta Kevin Mitnick Wikimedia Commonsissa
Mitnick Security Consulting, LLC – Mitnickin perustama tietoturvakonsultaatioyritys (englanniksi)
The Mitnick attack – Mitnickin TCP-kaappausta käsittelevä artikkeli (englanniksi)
Toni Jussila, Kevin Mitnick – Tietokoneterroristi (Arkistoitu – Internet Archive) Tik-110.350 Tietokoneverkot: 9. kotitehtävä. tml.kk.fi
Puerto de la Cruz

| Puerto de la Cruz |
| --- | --- |

 lippu:  vaakuna
 Puerto de la Cruz
 Koordinaatit: 28°25′N, 16°33′W 
Valtio:  Espanja
Itsehallintoalue:  Kanariansaaret
Maakunta:  Santa Cruz de Tenerife
Saari:  Teneriffa
Hallinto:  
 – Pormestari:  Marcos Brito
Pinta-ala:  
 – Kokonaispinta-ala:  8,73 km²
Väkiluku (2009):  32 219
 – Väestötiheys:  3 690,61 as./km²
Aikavyöhyke:  UTC+0
 – Kesäaika:  UTC+1
 
 www.puertodelacruz.es 
Infobox OKVirheellinen NIMI-arvo: 
Puerto de la Cruz on kaupunki Orotavan laaksossa Teneriffan saaren pohjoisrannalla Santa Cruz de Tenerifen maakunnassa Kanariansaarilla Espanjassa. Puerto de la Cruz sijaitsee 37 kilometrin päässä saaren pääkaupungista Santa Cruz de Tenerifestä.
Puerto de la Cruzissa oli 31 804 asukasta vuonna 2008. Kaupungin pääelinkeino on turismi ja se on nykyään yksi Kanariansaarten suosituimpia matkakohteita. Ennen massaturismin aikoja kaupunki oli pieni kalastajakylä.
Historia

Vuoteen 1772 saakka kaupunki oli nimeltään Puerto de la Orotava ('Orotavan satama') ja se oli läheisen Orotavan kylän hallinnassa.
Puerto de la Orotava oli aluksi vain pieni kalastajakylä, joka kasvoi hiljalleen paikallisen kaupankäynnin, erityisesti sokerin ja viinin myynnin vilkastuessa. Kylästä tuli kuitenkin koko Teneriffan merkittävin satama v. 1706, kun siihen asti tärkein satama, Garachico, tuhoutui täysin tulivuorenpurkauksessa.
Kun Puerto hiljalleen kasvoi ja kehittyi, se lopulta itsenäistyi hallinnollisesti Orotavasta ja sai nimekseen Puerto de la Cruz ('Cruzin satama', käännettynä 'ristin satama').
Juhlapyhiä > Fiestas del Carmen (Carmenin juhlat)

Virgen del Carmenin ja San Telmon kulkue, jossa Carmen-neitsyen kuvia kantavat kaupungin kalastajat. Kulkueen aikana kalastajat imartelevat neitsyttä ja huutelevat tälle jopa flirttaileviakin kommentteja. Kulkue pysähtyy kalastajalaiturille ja jatkaa sieltä matkaansa käyden läpi koko kaupungin rannat.
Juhlapyhiä > Karnevaalit

Teneriffan suuret karnevaalit järjestetään vuosittain helmikuussa, ja vaikka niiden päätapahtumat sijoittuvatkin pääkaupunkiin Santa Cruziin, myös Puerto de la Cruzissa juhlistetaan karnevaaliaikaa erilaisin tapahtumin ja juhlin (fiestas).
Juhlapyhiä > San Andrés (Pyhä Andreas)

Pyhän Andreaksen päivän (29. marraskuuta) aattoa juhlitaan Puerto de la Cruzin lisäksi myös muualla Teneriffan pohjoisosissa. Traditioihin kuuluu mm. paahdettujen kastanjoiden ja suolaisen kalan syöminen tyypillisen kanarialaisen mojo-kastikkeen sekä gofio-jauhoseoksen kera.
Nähtävyyksiä

Costa Martiánezin merivesialtaat aivan keskustan tuntumassa meren rannalla.
Kasvitieteellinen puutarha (Jardín Botánico)
Eläintarha Loro Parque, jossa mm. runsaasti papukaijoja ja suuri delfinaario.
Charcon aukio (Plaza del Charco), kaupungin "sydän"
Mustahiekkainen puisto-uimaranta (Playa Jardín), johon kuuluu myös ravintoloita ja vapaa-ajan keskuksia.
Pyhän Felipen linna (Castillo San Felipe), joka rakennettiin 1600-luvulla puolustamaan saarta merirosvoilta.
Tuomiokirkko (Iglesia de Nuestra Señora de la Peña de Francia)
San Telmon kävelykatu (Paseo de San Telmo) merenrannassa
Tullirakennus (Casa de la Aduana)
Aiheesta muualla

Kuvia tai muita tiedostoja aiheesta Puerto de la Cruz Wikimedia Commonsissa
Matkaopas aiheesta Puerto de la Cruz Wikivoyagessa (englanniksi)
Teneriffan kunnat
Adeje
Arafo
Arico
Arona
Buenavista del Norte
Candelaria
Fasnia
Garachico
Granadilla de Abona
La Guancha
Guía de Isora
Güímar
Icod de los Vinos
La Matanza de Acentejo
La Orotava
Puerto de la Cruz
Los Realejos
El Rosario
San Cristóbal de La Laguna
San Juan de la Rambla
San Miguel de Abona
Santa Cruz de Tenerife
Santa Ursula
Santiago del Teide
El Sauzal
Los Silos
Tacoronte
El Tanque
Tegueste
La Victoria de Acentejo
Vilaflor
Playa de Martiánez eli Martiánezin ranta Puerto de la Cruzissa.
Casa de la Aduana eli tullirakennus
Joukahainen

Joukahaisen kosto, Akseli Gallen-Kallela, 1897
Joukahainen on Kalevalan ja kalevalaisten kansanrunojen henkilö, nuori ja laiha Lapin tietäjä. Hän esiintyy muun muassa Väinämöisen vihollisena kertomuksissa, jotka liittyvät maailman syntyyn[lähde? ].
Kalevalan Joukahainen

Joukahainen kadehti Väinämöisen laulutaidosta kerrottuja huhuja, ja päätti mennä haastamaan tämän miekan mittelöön eli kaksintaisteluun. Hän matkusti kolme päivää, kunnes törmäsi Väinämöisen rekeen. Väinämöinen ei suostunut miekkailemaan, vaan keksi muita kilpailuja paremmuuden selvittämiseen. He loihtivat kilpaa, jonka päätteeksi Väinämöinen lauloi hänet suohon. Suosta pelastautuakseen Joukahainen lupasi Väinämöiselle siskonsa Ainon puolisoksi. Aino kuitenkin hukuttautui, sillä hän ei halunnut vaimoksi vanhalle Väinämöiselle. Siskonsa menetyksestä suuttuneena Joukahainen ampui merta ylittävää Väinämöistä varsijousellaan ja suisti tämän mereen.